《陈顺虎郊园》
明代·黄圣年

披薜堪拚野兴赊，凌云赋色照京华。衣冠世泽称韦曲，棋墅风流属谢家。

渌水暗通舟似叶，碧阑深倚面如花。清秋莫奏营前笛，吹落山庭片片霞。

作者简介：黄圣年，字逢永，号石佣，又号大药山人。顺德人。维贵子。明神宗万历四十六年（一六一八）举人。授湖广当阳教谕。以足疾归。与陈子壮等十二人修复南园诗社。卒年六十二。生平好学能文，与其兄圣期少受庭训，著述甚富，尤工书法。有《墙东草》《壬游草》《薜蕊斋》等集。清温汝能《粤东诗海》卷四五有传。